AlexejDobrolubov/national_council_slovak_2010 huggingface dataset:
12. schôdza NR SR - 1.deň - B. popoludní
Dátum: 2024-04-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

227. Ďakujem pekne za slovo. Janka, ty si veľmi správne sa vrátila k tej podstate a teraz dajme nabok, dajme nabok teda, teda tú obsahovú stránku zákona, ale, ale poďme sa porozprávať naozaj o tom časovaní a teda je tu pán minister zahraničných vecí, predpokladám, že zastupujete pána Rašiho, lebo teda predpokladám, že to je (reakcia z pléna), a tak pána Kamenického zastupujete, dobre. Dobre. No každopádne tak nechcem, aby to vyznelo dehonestujúco, ale že asi to nie je úplne vaša agenda. Ale keďže ste predkladateľ, tak ja by som naozaj sa rád spýtal, aj za vládnu koalíciu, že prečo sa teda o tom rozprávame teraz. Že prečo až teraz. Prečo po tých šiestich mesiacoch prišiel čas na túto tému? Prečo až po tých šiestich mesiacoch, keď hovoríte, že to je také urgentné, v skrátenom legislatívnom konaní sa o tom bavíme. Hovoríte, že samosprávy sú pre vás dôležité. Veď to môže byť pravda, ale zároveň je pravda, že určite nie sú pre vás tak dôležité, ako bolo dôležité menenie Trestného zákona a vysekávanie vašich spriaznených, spriaznených kamarátov z trestných konaní. Čiže keď budete mať ešte nejaké možno záverečné slovo v rozprave, pán navrhovateľ, tak ja by som bol veľmi rád, keby ste nejak to aj vysvetlili. Veď možno je na to nejaké logické vysvetlenie, že prečo teda vláda skúsených politických harcovníkov najprv riešila problémy okolo svojich kamarátov a tých trestných konaní a až potom prišlo na samosprávu, a aj to riešenie tej samosprávnej problematiky je len dočasné, a, a je to nejaká, nejaká záplata na problémy, ktoré sú systémové a štrukturálne, a nemáme tu zákon, ktorý by systémové a štrukturálne problémy riešil systémovo a štrukturálne. Takže budem rád, keď sa to dozvieme, že prečo až teraz, a prečo všetko ostatné bola priorita, len nie samosprávy. Ďakujem.
12. schôdza NR SR - 1.deň - B. popoludní
Dátum: 2024-04-16
Poslanec: Hargaš, Ján (PS)
Druh vystúpenia: Vystúpenie s faktickou poznámkou

221. Ďakujem za slovo, pán predsedajúci. Ja tiež by som sa rád vrátil k tomu, že všetci uznávame tie problémy, ktoré samospráva dnes má, aj, aj kolega Lackovič to povedal vo svojom príspevku, že aj my podporíme tento návrh, ale, ale dve veci chcem vypichnúť. Prvá, že naozaj sa mi zdá, že cez víkend bolo nejaké celokoaličné komunikačné školenie, všetci dostali manuály, lebo teraz všetci vo veľkom, masová ofenzíva, že Ódorova vláda bola vláda Progresívneho Slovenska, to je neuveriteľné, že to dokážete vystrúhať komunikačne, takže treba to vracať naspäť k faktom, pretože pán, pán Ódor je tak, nie je ani členom Progresívneho Slovenska a teda tá vláda bola, bola úradnícka a určite nie, nie vláda Progresívneho Slovenska. Ale vtipné, že ako, ako ste vybehli zo štartovacích boxov v pondelok so, všetci s nejakými manuálmi a opakujete to tu, verklíkujete donekonečna. A druhú vec treba pripomenúť, pretože tí, čo ste niečo riadili a manažovali, tak viete, že tá najnepríjemnejšia časť sú priority, keď musíte tomu tímu povedať, čo je dôležité a čo pôjde prvé a čo je menej dôležité a čo pôjde druhé. A mne sa páči, ako teraz koalícia sa tvári, ako ide zachraňovať samosprávy, ale tá odpoveď je veľmi jednoduchá: čo bolo dôležitejšie, ako pomoc pre samosprávy posledné mesiace? Trestný zákon. Vysekávanie vašich kamarátov z trestných stíhaní, vysekávanie vašich kamarátov zo súdov, boj proti, boj proti, proti spravodlivosti, ktorý ste tu, ktorý ste tu viedli. Toto bolo pre vás dôležitejšie. Vtedy ste mohli pomáhať samosprávam. Mohli ste prinášať tie návrhy. Ale pre vás bolo dôležitejšie, ste si zoradili priority, tak ja si myslím, že je fér, aby to tí ľudia počuli, aby to videli, dôležité pre nás bolo toto a teraz už keď sme to dostali zo stola, tak sa môžme venovať aj vám, milí starostovia a milí obyvatelia Slovenska. Takto to jednoducho je. Ďakujem.
9. schôdza NR SR - 17. deň - A. dopoludnia
Dátum: 2024-02-28
Poslanec: Hargaš, Ján (PS)
Druh vystúpenia: Vystúpenie s faktickou poznámkou

51. Ďakujem pekne, pán Grendel, aj za ten exkurz do minulosti, tiež ma to popchlo k tomu, aby som pripomenul ďalšiu časť, v ktorom sa táto koalícia snaží dobehnúť a predbehnúť časy Mečiara, a to je menovanie šéfa SIS. Pretože v minulosti tiež máme precedens o tom, ako prezident Kováč odmietol vymenovať Ivana Lexu za šéfa SIS. Čo vtedy spravila vtedajšia koalícia pod vedením Mečiara, je, že ho vymenovala za štátneho tajomníka ministerstva, ktorý nemal v skutočnosti mini..., ktoré nemalo v skutočnosti ministra, čiže de facto za ministra. No veľmi podobne mi to znie k tomu, čo sa deje v SIS dnes, kde teda koalícia sa už zastrája vymenovať námestníka, ktorý potom v skutočnosti nebude iba námestníkom, ale aj, aj šéfom SIS. Takže tých paralel, paralel je tu viac a ďakujem za to, že ste na ne pripomenuli, obávam sa, že nás čaká niekoľko mesiacov a rokov, keď budeme na tieto paralely opakovane, opakovane upozorňovať a pripomínať ich. Ďakujem.
9. schôdza NR SR - 16. deň - A. dopoludnia
Dátum: 2024-02-27
Poslanec: Hargaš, Ján (PS)
Druh vystúpenia: Vystúpenie s faktickou poznámkou

195. Ďakujem za slovo. Pán poslanec, ste sa venovali tej Einsteinovej teórii relativity a to ma zaujalo v tom príhovore, pretože naozaj aj ja som sa pozeral na tie dáta, že ako sa tu zakrivuje časopriestor v okolí Národnej rady, pretože keď má pán predseda Pellegrini vyhlásiť voľbu sudcu Ústavného súdu bezodkladne, tak to bezodkladne trvalo viac ako 70 dní, teraz mu tam leží na stole ten schválený a podpísaný, aj prezidentkou podpísaný zákon, on s tým procesne nič nerobí, on tam nemá žiadne procesné, nejakú úlohu, že by tam mal niečo opraviť alebo niečo s tým spraviť. To tam sedí toto, leží to tam na stole a on sa na ten zákon asi pozerá. A už sa naň pozerá jedenásty deň od podpisu pani prezidentky, no a teraz aby sme na to išli vedecky, keď ste toho Einsteina spomínali, že je to teda dlho, alebo je to, je to krátko, že trvá to dlho tej koalícii ten zákon dostať do zbierky? No trvá to dlho, pretože za minulej vlády bol ten priemer od podpisu prezidentky po zverejnenie v zbierke šesť a pol dňa. A táto koalícia vyhrala voľby na tom, že teda to sú tí starí harcovníci, že oni teda ukončia ten chaos a už to tu bude fungovať poriadne, tak už sú podpriemerní oproti tej minulej vláde. A čo je ešte zaujímavejšie, je údaj o skrátených legislatívnych konaniach. Pretože tam to kričí ešte viac. Pretože keď sa zákon schvaľuje v skrátenom legislatívnom konaní, tak asi nám niečo závažné hrozí, že to musíme veľmi hnať, ten proces. Tak za minulej vlády zákony schválené v skrátenom konaní boli v zbierke do dvoch dní od podpisu prezidentky. Dva dni po podpise prezidentky, tak ten štát vedel fungovať, že po dvoch dňoch to už bolo v zbierke, lebo niečo nám hrozilo. No tuná koalícia sa hotovala, ako tu hrozí porušovanie ľudských práv a už jedenásť dní od podpisu pani prezidentky im to očividne nevadí. Pánovi Pellegrinimu tam ten spis sedí na stole, on sa naň pozerá a rozdáva karafiáty. Ďakujem pekne.
9. schôdza NR SR - 14.deň - B. popoludní
Dátum: 2024-02-22
Poslanec: Hargaš, Ján (PS)
Druh vystúpenia: Vystúpenie s faktickou poznámkou

122. Ďakujem pekne aj za dobre mienené rady. Budem na to pamätať, pán Blaha. A teda všimol som si vo vašej faktickej poznámke, že teda pod politickú kritiku spadajú aj herci, to som nevedel, že politická kritika môže smerovať aj na hercov, takže rozširujem si tú definíciu. A viete čo, že podľa mňa je v tom symbolika v tých vlajkách, že tam nemáme len jednu alebo jednu vyššie, druhú nižšie, že, že sú tam, že sú tam dve vedľa seba. Ak chcete, tak môžete si tam obhájiť ten národný záujem, že naša je vždy vľavo, viete, a u nás sa teda číta a píše zľava doprava, tak to môžete brať tak, že teda najprv príde na tú slovenskú a potom na tú európsku. Ale je to nejaká symbolika toho, že sme súčasťou nejakého spoločenstva. A vidíte, to je jedna myšlienka, čo som vám chcel povedať ešte v tom, v tom samotnom príhovore, že tie demarše proti tomu Mečiarovi k nám prichádzali v čase, keď sme neboli súčasťou toho spoločenstva. Vtedy sa dalo normálne hovoriť, že čo sa nám to staráte do našich vecí, veď nie sme v jednom klube. Teraz sme v jednom klube, sme v jednom spoločenstve s tými inými krajinami Európskej únie. O to relevantnejšie je, keď sa zástupcovia, ľudom volení zástupcovia týchto krajín v Európskom parlamente majú potrebu vyjadriť k nejakému dianiu, ktorú jeden člen toho klubu presadzuje. Tak chápem, že, že spôsob vašej diskusie, alebo prezentovania názoru je, že teraz vy si zvesíte tú európsku vlajku, lebo sa chceme asi tváriť, že nie sme súčasťou, súčasťou toho, toho klubu a necháte si tam len tú slovenskú, ale ja si myslím, že to je také, také lacné vlastenectvo. Viete, že to ozajstné vlastenectvo je, že viete nejak sa zastať nejakého odborného postoja aj v tej Európskej únii, že viete niečo odborne vyargumentovať, netlačíte to cez skrátené legislatívne konania napríklad a podobne. Ďakujem.
9. schôdza NR SR - 9.deň - B. popoludní
Dátum: 2024-02-14
Poslanec: Hlina, Alojz (SaS)
Druh vystúpenia: Vystúpenie v rozprave

22. Ďakujem pekne. Som sa v dostatočnom predstihu prihlásil, aby som neopakoval chybu. Rozmýšľam, že kde je ten pán Takáč. Viete, že mi strašne chýba, lebo ja som bol taký upokojený z toho výboru, že dostaneme predstavenú analýzu, a analýza nikde. A možno vy ste v tom nevinne, pán Tomáš, že vy vlastne obhajujete niečo, čo ani neviete, čo ste sem doniesli, lebo predtým to predložili opoziční poslanci... (Prerušenie vystúpenia predsedajúcim.) Žiga, Peter, podpredseda NR SR 23. Pán poslanec Hlina, vy ste starý bard, aby som vás učil rokovací poriadok. Mali by ste reagovať na predrečníka. Ďakujem. Hlina, Alojz, poslanec NR SR 24. Ja som rečnícky na to reagoval, a že z tých predkladateľov je tu ešte pán Richter, a tak ale už asi neni šanca, aby sa nejakým spôsobom prihlásil, že... Viete, v kontexte toho, čo povedal pán Hajko, že kde, čo je, čo bolo na začiatku a čo bolo prvé (povedané so smiechom), čo bola tá pohnútka. A naozaj že identifikovať, že kde, kde v tom myšlienkovom procese celom nastala tá situácia, že dajte tam aj tie sladené vody, dajte tam aj tie minerálky, a ako, aký to dávalo kontext. Fakt by ma tá história tvorby zaujímala a niekto by ju mohol povedať, lebo opakovane ju predkladáte, a nevieme sa toho dopátrať. Vieme len to, že to tam bude a nedáva to absolútne, ale absolútne žiadnu logiku. A už to vie aj pán Tomáš, lebo kuká sprava doľava, už nech to skončí, lebo sa cíti blbo. Ja by som sa tiež cítil blbo... (Reakcia z pléna.) Nie? Dobre sa cítite? Ja by som sa cítil blbo, keby mňa niekto poslal s takou hlúposťou si sadnúť na miesto predkladateľa, lebo aj tak asi každý sme nejaký. Však?
9. schôdza NR SR - 9. deň - A. dopoludnia
Dátum: 2024-02-14
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

28. So mnou sú problémy, ale doma nerobím problémy (povedané so smiechom), to máme dohodnuté, keď doma nerobím, tak niekde chcem. No. Doma som krotký. (Povedané so smiechom.) A k tomu ja ešte, teda ďakujem aj za faktickú, ja som ešte chcel a nakoniec som nedohovoril, počkám si na vyjadrenie pána ministra, lebo sme si dlžní vypingpongovať ešte jednu skutočnosť ohľadom pána Tarišku zo Sociálnej poisťovne a nechcel som tu do toho to vnášať, lebo rozprávame o Kofole, ale ak on v záverečnej reči znova sa do mňa pustí aj v tom, tak zase mu sľubujem, že sa potom, ešte bude ďalšie čítanie, tak viem sa vyjadriť veľmi kvalifikovane a fundovane aj k tomu, koho máte za generálneho riaditeľa Sociálnej poisťovne.
9. schôdza NR SR - 8.deň - B. popoludní
Dátum: 2024-02-13
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

70. Nie som si celkom istý, či som explicitne povedal, že starosta, ale ak aj, som tým myslel, lebo ten schvaľovací proces, či veríte, či nie, plus-mínus poznám. Hej, že na takéto rozhodnutie je nevyhnutný súhlas zastupiteľstva, ale stále je to niečo, že ideme, je to fázový posun oproti terajšiemu stavu, hej? Čiže ak sme sa rozhodli, že ideme zakladať, že môžme zakladať majetok škôl, starobincov, kaštieľov, sociálnych domovov, to je taká vec, ktorá by stála za nejakú diskusiu, hej? Možno by sme to mali tak akože prejsť a upokojiť sa, že... lebo svet neni ružový, viete, že vie byť niekedy škaredý, hej, a aj tí investori a veritelia vedia byť niekedy nepríjemní a možno naozaj treba zistiť, že, aby sme si nezavarili na problém a niekto potom povie, no ale však to je zákon, hej? Ondrej Dostál toto jasne povedal, tieto zákony, ktoré nás parametricky posúvajú, tuná schvaľujeme normálne jak na rýchliku, to hovorím, to vo Fekišovciach sa s tým trápia viacej, ako my sa tu trápime s nejakými návrhmi zákonov.
9. schôdza NR SR - 8.deň - B. popoludní
Dátum: 2024-02-13
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

48. No, pre istotu ešte rekapitulácia, že meníme zásadným spôsobom stavebný zákon v rozsahu toho, ako sa povoľujú jadrové elektrárne, úplne zásadným spôsobom na základe spoločnej správy z výborov, ktorá bola predložená včera večer o devätnástej a dnes sa o nej rokovalo 13 minút na výbore a dnes som si ju o tretej prečítal a o piatej ideme hlasovať a v rozsiahlych zmenách o tom, ako sa schvaľujú jadrové elektrárne, v niekoľkých bodoch, úplne nových ustanoveniach sa dočítame okrem iného, že sa budú schvaľovať tzv. obálkovým spôsobom, doteraz som sa nedozvedel, čo to je, ale je to tam, čiže za to chcete zahlasovať. Mám pocit, že to je tak zásadná vec, že by o nej mala prebehnúť nejaká diskusia, nemyslíte? Naozaj si to nemyslíte? Aj poslanci, ktorí ste. Možno to už máte všetko dohodnuté, možno už niekde bude tá jadrovka, ale, ale neviem, podľa mňa to je hrozné, cítim sa ja za vás blbo a ja viem, že obťažujeme, otravujeme, tuná pán kolega (rečník vystrel nabok pravú ruku), veľmi vplyvný to člen SMER-u, proste tu naznačuje, že, že neotravujte. Ja viem, že demokracia vie byť obťažujúca, ale, ale ešte stále sme v nej a buď k nej máme úctu, alebo nemáme úctu. Ja si dovolím tvrdiť, že dneska by mali horieť internety, hej, o tom, že čo sa ide schvaľovať alebo že čo to SMER ide schváliť v oblasti jadrových elektrární na Slovensku.
9. schôdza NR SR - 8.deň - B. popoludní
Dátum: 2024-02-13
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

24. Ďakujem veľmi pekne kolegovi, že na to upozorňuje, lebo my sa tu tak varíme v tej vode a nakoniec sa uvaríme, lebo ja tiež nerozumiem tým pretekom, hej, že o jedenástej do prvého, o štrnástej do druhého a o sedemnástej zákon schválený. A ešte teraz sa dozvedám, že je tam plný kopec, plný kopec pozmeňovacích návrhov. Akože, akože odhliadnuc od toho, že predložíte niečo, včera alebo predvčerom sme sa o tom bavili, a na druhý deň to meníte 50 bodmi, to neviem, tomu sa nedá ani hádam ani rozumieť, že o čo vlastne ide. Ale prísne vzaté za to môžeme my, hej, že vlastne spraví sa nejaká chyba v tomto chvate a Robert Fico natočí nejaké video, kde nám vynadá, celej opozícii, že prečo sme si to nevšimli. A že čo robíme vlastne, keď vlastne sme si to nevšimli a nepredložili sme nejaký pozmeňujúci návrh. Takže aj tu sa asi dočkáme, hej, že v tomto chvate, špurte, že nakoniec budeme na vine my ako opozícia, že vlastne toto tu robíme, tieto preteky. Naozaj nepochopiteľné, že trošku, trošku nejakej ten štábnej kultúry by to chcelo. Nič by sa nestalo, keby sme o tých dopravných zákonoch, takto zjednodušene poviem, hej, rozprávali zajtra. Nechápem, čo by sa stalo. Čo by sa nejaký mrakodrap zrútil alebo o čo vlastne ide? Či pán minister zajtra nemôže, alebo nechápem, že načo sú dobré tieto šialenosti, ktoré tu teraz robíme.
9. schôdza NR SR - 7. deň - A. dopoludnia
Dátum: 2024-02-09
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

147. Ďakujem pekne za reakciu. Naozaj že buďme ostražití, lebo ten proces varenia tej žaby, určite ju všetci poznáme, hej, že jak to robia, nakoniec je uvarená a nestihne vyskočiť. Dajme pozor. Obmedzujú nám diskusiu, urážajú nás. Pravdou je, že niekedy nezostaneme ani my nič dlžní, ale ja sa snažím, ja sa krotím, ale tak za niektorých kolegov ja neručím, aleže aj toto predstavovanie tých zákonov je podľa mňa to výrazom ohromnej neúcty, hej? A to je presne to, že za čo máme ten parlament, hej? Pre mňa to príde ako z pohľadu statusu a nejakého, parlamentnej kultúry ako veľmi dôležitá vec. Niekto povie, a ono je to aj prísne vzaté pravdou, ono už, ja som ten príklad používal s anglickou kráľovnou, len ona už zomrela, ale že ju ťahajú, myslím, že štyri kone ju ťahajú, ale podľa mňa aj jeden kôň by ju utiahol. Viete, ale to je presne tá, to je niečo, čo robí ten status. To je niečo, čo povyšuje veci alebo čo vytvára ten, ten predpoklad niečoho, hej? Kľudne by ju aj jeden kôň utiahol, ale štyri ju ťahajú. A to je presne to, že keď minister predkladá zákon, tak ho má predkladať ten minister, ktorý, ktorého to zákon je, a nie si robiť trápne žartíky, že teda ja som tu trojjediný a kľudne zvládnem aj celú, celú vládu. Dajme pozor a buďme ostražití, lebo sa necháme uvariť. Ďakujem.
9. schôdza NR SR - 12. deň - A. dopoludnia
Dátum: 2024-02-20
Poslanec: Hargaš, Ján (PS)
Druh vystúpenia: Vystúpenie s faktickou poznámkou

44. Ďakujem. Áno, veľmi zjednodušene povedané, preto nie skôr, lebo sme mali plné ruky práce s niečím iným. Ale že tá idea, idea toho zdieľania dát zo štátu smerom von už žila dlhšie, že preto ten systém sa vlastne aj implementuje tie posledné, posledné roky, ale v nejakom momente sme vlastne prišli na to, že aha, vlastne, veď tu sú údaje, ktoré už sú vyčistené, pripravené, jediné, čo potrebujeme, je zabezpečiť, aby sa dostali zo štátu von k tým tretím subjektom. Takže preto tá legislatívna technika, teraz k tej druhej časti, je taká, že my sa vlastne v zákone o e-Governmente odkazujeme na zákon proti byrokracii, pretože ten zákon proti byrokracii hovorí o tom, že ktoré údaje sa už v štáte nemôžu vymieňať. A my hovoríme, že presne tie isté údaje chceme, aby štát takýmto systémovým spôsobom sprístupňoval tretím stranám so súhlasom, so súhlasom osoby. Dobre. Asi teda, asi teda toľko. Už záverečné slovo k rozprave nebudem mať, takže aj touto cestou by som vám chcel všetkým poďakovať za vaše komentáre a príspevky do diskusie. A pevne verím, že v utorok, keď budeme hlasovať o tomto zákone, tak nájde podporu tak v opozičných, ako aj v koaličných radoch. Pamätajte na tých 700 balíkov papiera, ktoré tým môžme ušetriť ročne. Ďakujem veľmi pekne.
9. schôdza NR SR - 7. deň - A. dopoludnia
Dátum: 2024-02-09
Poslanec: Hargaš, Ján (PS)
Druh vystúpenia: Vystúpenie v rozprave

219. Pán Saloň, to čo, rozčuľujem vás? (Reakcia z pléna.) Ja viem, ja to poznám, ja veľmi dobre to poznám. Veľmi dobre. Pán Saloň, veľmi dobre to poznám, keď ste prihlásený do rozpravy a neviete úplne, či pôjdete, alebo nepôjdete, pôjdete na druhý deň (reakcia z pléna), viete, podľa mňa to neni správne, ja by som nemal mať akože výčitky za to, že tu idem do rozpravy... (Prerušenie vystúpenia predsedajúcim.) Danko, Andrej, podpredseda NR SR K veci, nech sa páči. Hargaš, Ján, poslanec NR SR Trochu som sa, normálne že autocenzúru som si... (Prerušenie vystúpenia predsedajúcim.) Danko, Andrej, podpredseda NR SR Naozaj k veci. Hargaš, Ján, poslanec NR SR Pán predsedajúci, k veci sa vyjadrujem. Pretože toto je napríklad, toto je dôležitá legislatíva a úprimne vám poviem, že trochu mi ušlo, že sa nám, sa nám to sem, že sa nám to sem dostalo. Ja naozaj len v krátkosti. Opäť začnem záverom. Určite by sme sa tomuto mali venovať, lebo je to dôležitá agenda, regulácia digitálnych trhov, a len, len kontextová informácia, že takýchto vecí tu budeme mať stále viac a viac, pretože toto je prvé z nariadení, ktoré sa venuje digitálnemu priestoru. Takisto sa budeme čochvíľa, a to bude možno viacerých kolegov zaujímať, ktorí sú veľmi populárni na sociálnych médiách a populárni možno nie úplne vďaka pravdivým informáciám, ktoré tam šíria, tak za chvíľu tu budeme mať asi aj legislatívu, ktorá sa bude venovať implementácii aktu o digitálnych službách, ktorý sa vlastne venuje regulácii napríklad sociálnych, sociálnych médií a týchto veľkých platforiem, a na Slovensku ešte nemáme úplne regulačne podchytené, že ako tento akt, ak sa niečo medzičasom veľmi rýchlo nezmenilo, ako tento akt vlastne dostaneme do slovenskej legislatívy. Takže táto regulácia aj digitálnych služieb, aj digitálnych trhov a taktiež umelej inteligencie, ktorú teraz Európska únia prijíma, tak bude mať svoju dvojičku v podobe národnej regulácie a mali by sme sa o tomto určite rozprávať. Takže, takže na druhé čítanie si nechám nejaký, nejaký obsahový príhovor. Pre účely prvého čítania, či sa tomu máme venovať, určite sa tomu máme venovať. A myslím si, že je to úplne v pohode, dve minúty, zišla by sa možno namiesto ústnej rozpravy faktická, lebo toto sa dalo stihnúť v rámci faktickej, ale nie je tá možnosť. Takže preto musím behať hore od pultíku hore-dole. Takže, takže toľko k tomu. Ďakujem pekne.
9. schôdza NR SR - 7. deň - A. dopoludnia
Dátum: 2024-02-09
Poslanec: Hargaš, Ján (PS)
Druh vystúpenia: Vystúpenie s faktickou poznámkou

209. Ďakujem pekne. No pôjdem po poriadku. Kolegyňa Nash, áno, a vidíte, že môžme v tom pochvaľovaní pokračovať ďalej, lebo v tej doložke naozaj sú aj náklady na prevádzku počas tých najbližších rokov, už nie na ten rozvoj úplne. Čiže plní sa tá eurofondová povinnosť, že musíme päť rokov takýto systém prevádzkovať a máme na to aj vyčíslené, že koľko nás to bude stáť, ak som to správne čítal, takže, takže naozaj že podporná dokumentácia, dokumentácia fajn, ten detail menej fajn. Ďakujem, pán Dostál, že toto som si naozaj v hlbinách parlamentnej dokumentácie nenašiel, že on sa dostal aj vlastne do legislatívneho procesu. Ja som si to našiel po MPK-čko, ten predošlý návrh. Tak no. Tak sa, tak sa to stalo, že on akoby že, že v tom principiálnom znení nie je veľmi odlišný ten zákon. Čiže teraz neviem, aké môžme očakávať hlasovanie od koaličných kolegov, lebo vtedy sa im to nepáčilo, tak teraz sa to možno bude páčiť viac. A ešte jedna posledná poznámka, že ja som aj tak vnímal takú nejakú nervozitu, že teda prečo to tu naťahujeme a rozprávame sa o IT systéme v piatok o tretej poobede, ale mne zase príde druhý extrém extrémny, že ideme cez jeden bod ako taký rýchlik a k ničomu nikto nemá čo povedať, alebo aj opoziční niečo povedia a koalícia na to nič, tak veď nie je nás tu päťdesiat, že by sme vás tu brzdili, alebo neviem čo, ale myslím si, že tie moje pripomienky boli aj k veci a relevantné. Tak, tak diskutujme, keď tu máme prijímať nejaký legislatívu, tak už sa cítim trochu ako navrhovateľ, keď tu kolegyni Nash vysvetľujem, že čo tam v tom zákone je a nie je, tak možno by predkladateľ k tomu chcel niečo, chcel niečo povedať, bolo by to, bolo by to celkom fajn. Ďakujem pekne.